Nový album A Momentary Lapse of Reason vyšiel v roku 1987, mal síce veľmi dobrú predajnosť, ale kritika mu vyčítala, že bol pripravený narýchlo, vraj iba ako odpoveď Watersovi, že skupina funguje plnohodnotne aj bez neho. Reálna spolupráca Nicka Masona a Ricka Wrighta na jeho nahrávaní bola minimálna. V skutočnosti sa skupina v novej zostave objavila až v nasledujúcom koncertnom turné, z ktorého bol vydaný živý album z tohoto obdobia Delicate Sound Of Thunder.